Anna Grusková

Anna Grusková (* 1962, Modra) je slovenská filmová, divadelná a rozhlasová spisovateľka a režisérka.

 Životopis 
Vyštudovala Divadelnú a filmovú vedu na Filozofickej fakulte Karlovej univerzite v Prahe a absolvovala ročný kurz Ďalšieho vzdelávania filmového jazyka na Filmovej fakulte VŠMU v Bratislave. V Slovenskej akadémii vied obhájila dizertačnú prácu o slovenskej recepcii popredného autora viedenskej moderny Arthura Schnitzlera.

Viedla rad domácich i medzinárodných umeleckých projektov (Amerika, Nevesty, Sarkofágy a bankomaty, Teatrálny svet 18391939), a podieľala sa na iných ako autorka (Donaudrama, Šance '89). Jej dráma Rabínka bola v roku 2012 inscenovaná v Slovenskom národnom divadle. Ako filmárka režírovala dokumentárne filmy Rabínka (2012, K2 Production a Slovenská televízia), Návrat do horiaceho domu (2014, Anzio a Múzeum Slovenského národného povstania) o hrdinkách Druhej svetovej vojny Gisi Fleischmann a Haviva Reick a Profesionálna cudzinka o spisovateľke a vojnovej korešpondentke Irene Brežnej (2016, v spolupráci s RTVS), o karpatonemeckej menšine na Slovensku Smutné jazyky (2018, Reminiscencie a RTVS) a o česko-slovenských obetiach vášne k divadlu Život za divadlo (2020, Reminiscencie a RTVS). V roku 2015 založila v Bratislave, kde žije, produkčnú spoločnosť Reminiscencie.

 Dielo 

 Filmografia 
 2012 – Rabínka
 2014 – Návrat do horiaceho domu
 2016 – Profesionálna cudzinka
 2018 – Smutné jazyky
 2020 – Život za divadlo
 2022 – Žena novej doby

 Literárna tvorba 
 1999 – Milý pornograf. Lieber Pornograph
 2000 – Herečka a kritička
 2002 – Pančatantra
 2004 – Mahábhárata
 2004 – Almtraum
 2005 – Schaulust
 2022 – Tichý pobyt na ulici Gwerkovej-Göllnerovej

 Ocenenia 
 Cena za divadelnú hru Nýmandi a nymfomani v súťaži Dráma (2004)
 Cena za divadelnú hru Rabínka v súťaži Dráma (2006)

 Referencie 

 Externé odkazy 

 Anna Grusková na webe dafilms.sk

 Reminiscencie – produkčná spoločnosť Anny Gruskovej
 Zoznam diel Anny Gruskovej v súbornom katalógu Slovenskej národnej knižnice

Kategória:Osobnosti z Modry
Kategória:Slovenskí scenáristi 
Kategória:Slovenskí režiséri
Kategória:Slovenskí spisovatelia
Kategória:Slovenskí vysokoškolskí pedagógovia
Kategória:Vyučujúci na Divadelnej fakulte Vysokej škole múzických umení v Bratislave
Kategória:Absolventi Filozofickej fakulty Karlovej univerzity